Kamu bisa jelasin ke aku soal Sekolah Kebangsaan Seri Kelana dalam bahasa melayu?

Sekolah Kebangsaan Seri Kelana (NBA4020) merupakan salah sebuah Sekolah Gred A Bandar yang terletak di tengah-tengah pusat bandaraya Seremban.

Motto sekolah ialah "PROUD TO BE KELANARIAN'

Guru Besar: MOHD AZHAR BIN ABU ZARIN

PK Pentadbiran: JULIYA BINTI HAPIDO

PK HEM: ROSNISAM BIN DAHLAN

PK KOKURIKULUM : NORITA BINTI MIHAT

PK Petang: NOR AZLINA BINTI ISA

PKPK: WAN ZAWAWI BIN WAN ALI

Sekolah Kebangsaan Seri Kelana atau nama ringkasnya SK Seri Kelana (SKSK), merupakan sebuah Sekolah kebangsaan yang terletak di Jalan Dato Siamang Gagap. Sekolah ini telah ditubuhkan pada 29 Jun 1952 dengan nama ' THE CENTRAL MALAY SCHOOL '. Bilangan murid ketika itu seramai 280 orang, 160 lelaki 120 perempuan dari darjah Empat hingga darjah Tujuh. Pada ketika itu sekolah ini hanya mempunyai 11 orang guru termasuk seorang Guru Besar dan seorang Guru Penolong Kanan.

Sekolah ini juga dahulunya dikenali sebagai Sekolah Kebangsaan Channer Road. Pada tahun 1999, nama sekolah ini telah ditukar ke Sekolah Kebangsaan Seri Kelana. Nama sekolah diambil sempena daripada gelaran yang diberikan kepada Undang Luak Sungai Ujung iaitu DATO' KELANA. Dari Dato' Kelana Undang Luak Suangai Ujunglah nama SERI KELANA diabdikan sebagai nama sekolah ini. SKSK adalah salah satu dari 6 buah Sekolah Kebangsaan yang terbesar di Daerah Seremban N.Sembilan dan telah dinaikkan ketaraf Gred A pada 1987. Pada 2009, Sekolah Kebangsaan Seri Kelana memiliki 566 pelajar lelaki dan 476 pelajar perempuan, menjadikan jumlah keseluruhan murid seramai 1042 orang. Ia mempunyai seramai 63 orang guru. Mulai Tahun 2020, SK Seri Kelana telah melaksanakan dua sesi persekolahan disebabkan pertambahan murid yang mendadak dan ini bagi memastikan semua murid mendapat kemudahan persekolah yang lebih baik.

Menginjak ke usia 68 tahun kewujudan Sekolah Kebangsaan Seri Kelana, sekolah ini telah diterajui oleh 21 orang guru besar iaitu bermula degan En. Mohd Nor Bin Abdul Hamid, En. Ahmad Bin Haji Ali, En. Udin Bin Haji Akin, En. Mansor bin Katas, En. Abbas Bin Ahmad, En. Ramathan bin Maarof, En. Abbas bin Ahmad, En. Jantan Bin Mahmud, En. Zainal bin Habib, En. Jalil bin Ibrahim, En.Ramly bin Othman, En. Mohd nor bin Sani, En. Zainal bin Ismail, Puan Noreha Binti Adam, Puan Norlida binti Ayob, Puan hajah Jamaliah Bt Hj. Daud, Puan Rokiah bt Hj. Mahat, Puan Fuziah Binti Abdul Malek, Puan Hajah Alina binti Othman, Puan Zainab binti Zainal dan kini yang masih menerajui sebagai Guru Besar SK Seri Kelana ialah En. Amir Fikri Bin Ithnin bermula pada 21 Mei 2018 untuk pertukaran setaranya kali kedua sebagai Guru Besar dari SK Kampong Batu, Rembau.